DA Den Europæiske Unions Tidende C 60/48

Sag anlagt den 19. januar 2006 — Romana Tabacchi mod Kommissionen for De Europæiske Fællesskaber

(Sag T-11/06)

(2006/C 60/90)

Processprog: italiensk

Parter

Sagsøger: Romana Tabacchi Spa (Rom, Italien) (ved avvocati Mario Siragusa og G. Cesare Rizza)

Sagsøgt: Kommissionen for De Europæiske Fællesskaber

Sagsøgerens påstande

— Den Romana Tabacchi pålagte bøde, nedsættes væsentligt.

— Kommissionen for De Europæiske Fællesskaber tilpligtes at betale sagens omkostninger.

— Retten anordner en hvilken som helst anden foranstaltning, også vedrørende bevisoptagelsen, som måtte findes passende.

Søgsmålsgrunde og væsentligste argumenter

Denne sag vedrører en påstand om delvis annullation af Kommissionens beslutning af 20. oktober 2005 vedrørende en procedure efter artikel 81 EF (sag COMP/C-38.281/B.2 — rå tobak — Italien) for så vidt angår den del af beslutningen, som omhandler beregningen af den bøde, der er pålagt sagsøgeren, og den deraf følgende nedsættelse af denne bødes størrelse.

I beslutningen har Kommissionen fastslået, at seks virksomheder inden sektoren for forarbejdning af rå tobak i Italien har tilsidesat EF-traktatens artikel 81, stk. 1, fra 1995 til begyndelsen af 2002 ved aftaler eller aftalt praksis med henblik på at samordne deres enkelte købsstrategier — også ved regelmæssig udveksling af oplysninger og gensidig rådslagning. Særligt har de forarbejdende virksomheder ifølge Kommissionen aftalt maksimale og gennemsnitlige leveringspriser for den form for rå tobak, som betegnes Burley, samt for de produktmængder, der skulle købes. Kartellet har omfattet selv aftaler om bud for så vidt angår AIMA-Azienda di Stato per gli interventi nel mercato agricolo's offentlige auktioner i 1995 og for de tilsvarende hos ATI-Azienda Tabacchi Italiani S.p.A. i 1998.

Kommissionen har endvidere fastslået, at Associazione Professionale Trasformatori Tabacchi Italiani (APTI) og Unione Italiana Tabacco (UNITAB) i perioden fra februar 1999 til november 2001 vedtog beslutninger vedrørende deres respektive forhandlingspositioner for priserne for de forskellige kvalitetsgrader af hver enkelt form for tobak med fastsættelsen af aftaler mellem de handlende for øje.

Til støtte for påstandene har sagsøgeren gjort følgende gældende:

— Der er sket en tilsidesættelse af ligheds- og proportionalitetsprincippet for så vidt som Kommissionen med henblik på beregningen af bødens grundbeløb har undladt at tage hensyn til den omstændighed, at kartellets konkrete indvirkning på markedet har været betydningsløs eller allerhøjst beskeden.

— Begrundelsen mangler sammenhæng og tilsidesættelser princippet om ligebehandling for så vidt angår den manglende graduering af bødens grundbeløb med henblik på at afpasse den efter modtagerselskabets konkrete betydning. Der henvises ved dette sidst punkt særligt til, at anvendelsen af markedsandelen for det seneste hele år af tilsidesættelsen burde nedsættes og tilpasses i alle de tilfælde, hvor et selskabs deltagelse i den konstaterede konkurrencebegrænsende adfærd har været genstand for afbrydelser.

— Fastsættelsen af varigheden af sagsøgerens deltagelse i kartellet til to år og otte måneder skyldes et åbenbart fejlskøn.

— Kommissionen har ikke taget hensyn til to formildende omstændigheder: sagsøgerens udelukkende passive rolle i kartellet samt den hyppige forstyrrelse af aftalernes formål.